ยกระดับการสอบ โอเน็ต ให้มีข้อสอบในการคิดวิเคราะห์มากขึ้น พร้อมทั้งให้ลดความซ้ำซ้อนของการจัดการสอบต่างๆ
รัฐมนตรีช่วยว่าการกระทรวงศึกษาธิการ เปิดเผยว่า ได้มอบ สทศ.ยกระดับการสอบ โอเน็ต ให้มีข้อสอบในการคิดวิเคราะห์มากขึ้น พร้อมทั้งยัง ให้ลดความซ้ำซ้อนของการจัดการสอบต่างๆศ.นพ.อุดม คชินทร รัฐมนตรีช่วยว่าการกระทรวงศึกษาธิการ กล่าวว่า สถาบันทดสอบทางการศึกษาศึกษาแห่งชาติ (สทศ.) ได้จัดการทดสอบทางการศึกษาแห่งชาติขั้นพื้นฐาน หรือ โอเน็ต ประจำปีการศึกษา 2561สำหรับนักเรียนระดับชั้นมัธยมศึกษาปีที่ 6 ระหว่างวันที่ 2 -3 มี.ค.2562  และจะประกาศผลสอบวันที่ 31 มี.ค. 2562  ซึ่งการสอบโอเน็ตมีความสำคัญในการใช้เป็นเกณฑ์ส่วนหนึ่งของการสำเร็จการศึกษา รวมถึงยังยกระดับคุณภาพการศึกษาของโรงเรียนและชาติได้ แม้ในภาพรวมของประเทศยังมีความเหลื่อมล้ำของคะแนน ระหว่างโรงเรียนขนาดใหญ่ในเมืองกับโรงเรียนขนาดเล็กในพื้นที่ห่างไกลซึ่งกระทรวงศึกษาธิการกำลังเร่งแก้ไขปัญหาอยู่ ทั้งการจัดการศึกษาเขตพื้นที่พิเศษ การดำเนินโครงการ Partnership School หรือ โรงเรียนร่วมพัฒนา ที่สำคัญในอนาคตจะมีการปรับข้อสอบให้มีกาาคิดวิเคราะห์มากขึ้นรัฐมนตรีช่วยว่าการกระทรวงศึกษาธิการ กล่าวอีกว่า นอกจากนี้ยังได้มอบหมายให้ สทศ. จัดหาแนวทางให้การจัดทดสอบทางการศึกษาต่างๆให้ครอบคลุมการวัดสมรรถนะผู้เรียนอย่างรอบด้านเนื่องจากที่ประชุมอธิการบดีแห่งประเทศไทย (ทปอ.) และหน่วยงานต่างๆที่เกี่ยวข้องมีเสียงสะท้อนว่าทดสอบทางการศึกษาที่มีอยู่ตอนมีความซ้ำซ้อนมากเกินไป ซึ่งให้นโยบายว่าอาจจะให้เหลือการทดสอบของแต่ละช่วงชั้นต่างๆเพียง 2  ครั้งเท่านั้น แต่ให้ครอบคลุมทุกสมรรถการเรียนรู้ของผู้เรียนทุกด้าน ซึ่งการดำเนินการดังกล่าวจะเร่งดำเนินการให้เกิดขึ้นเร็วที่สุดซึ่งคาดว่าจะใช้เวลาประมาณ 2-3 ปี